ควรรักษาให้หายขาดอย่างไร
สวัสดีค่ะ อาการแสบบริเวณใต้ลิ้นปี่ และหน้าอก น่าจะเกิดจากโรคกรดไหลย้อน ได้ โดยจะมีอาการแสบร้อนกลางอกหรือแน่นหน้าอก หรือมีน้ำรสเปรี้ยวหรือขมในคอ หรือเจ็บคอ ระคายเคืองคอ นอกจากนี้ ก็อาจมีอาการของโรคกระเพาะอาหารอักเสบร่วม คือ จุกแน่นลิ้นปี่ แสบลิ้นปี่ ท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้นนอกจากนี้ ก็อาจเกิดจากนิ่วในถุงน้ำดี แต่จะมีอาการปวดท้อง แน่นท้องใต้ชายโครงขวา และมีอาการท้องอืด เรอบ่อย คลื่นไส้ เป็นต้นหรือหากอาการเกิดเฉพาะเมื่อออกแรงทำงาน ออกกำลัง และดีขึ้นเมื่อหยุดพัก อาจเป็นอาการของโรคหลอดเลือดหัวใจตีบได้ในเบื้องต้น ให้ลองดูแลตัวดองแบบโรคกรดไหลย้อนไปก่อน แนะนำให้ทานอาหารที่ย่อยง่าย ไม่ทานเนื้อสัตว์ชิ้นใหญ่ ไม่ทานอาหารปริมาณมากไปในแต่ละมื้อ ไม่ทานอาหารรสจัด ไม่ทานเผ็ด และควรหลีกเลี่ยงอาหารที่มีไขมันสูงต่างๆ เช่น อาหารทอด เคี้ยวช้าๆ ให้ละเอียด ก่อนกลืน และไม่ทานอาหารก่อนนอนภายใน 2 ชั่วโมง ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ และไม่ทานยาที่อาจระคายเคืองต่อกระเพาะอาหาร เช่น ยาแก้ปวดเมื่อย ปวดข้อ เป็นต้นหากอาการยังไม่บรรเทา อาจทานยาที่ยับยั้งการหลั่งกรด เช่น แรนิทิดีน (ranitidine) ยาโอเมพราโซล (omeprazole) เป็นต้น และยาเพิ่มการเคลื่อนตัวของระบบทางเดินอาหาร ซึ่งช่วยให้อาหารเคลื่อนตัวออกจากกระเพาะอาหารเข้าสู่ลำไส้เล็กได้เร็วขึ้น เช่น ยาเมโทโคลพราไมด์ (metoclopramide) เป็นต้น แต่ทั้งนี้ต้องไม่แพ้ยาเหล่านี้หากอาการยังไม่ดีขึ้น รุนแรงขึ้น หรือมีอาการอื่นๆ อีก เช่น เบื่ออาหาร มีน้ำหนักลดอย่างมีนัยสำคัญ ถ่ายอุจจาระมีสีดำ เป็นต้น ก็ควรไปพบแพทย์ค่ะ